

LATVIJAS REPUBLIKA PRIEKUĻU NOVADA PAŠVALDĪBA

**PRIEKUĻU NOVADA BĀRIŅTIESA**

Reģistrācijas Nr. 50900028141, Cēsu prospekts 1-1, Priekuļi, Priekuļu pag., Priekuļu nov.,

LV – 4126, tālr. 26640057; 26152035

e-pasts[barintiesa@priekulunovads.lv](mailto:barintiesa@priekulunovads.lv)










**PĀRSKATS PAR PRIEKUĻU NOVADA BĀRIŅTIESAS DARBU 2020.GADĀ**

Priekuļu novada bāriņtiesa ir novada pašvaldības domes izveidota aizbildnības un aizgādnības iestāde, kuras galvenais uzdevums bērna un aizgādnībā esošu personu interešu aizstāvēšana.

Bāriņtiesas darbību regulē Bāriņtiesu likums un citi Latvijas Republikā spēkā esošie normatīvie akti.

Bāriņtiesas sastāvs:

# Priekšsēdētāja: Agita Daļecka



Priekšsēdētājasvietniece: Linda Petroviča

Locekļi: Inita Andersone Zigfrīds Bitainis Inese Iesmiņa Inita Jansone

Sekretāre:

Līga Pabērza

Priekuļu novada bāriņtiesa ir Latvijas bāriņtiesu darbinieku asociācijas biedrs.

Visiem bāriņtiesas locekļiem un darbiniekiem ir normatīvo aktu prasībām atbilstoša izglītība.

2020./21.gadā bāriņtiesas priekšsēdētājas vietniece Latvijas pašvaldību mācību centrā apgūst 192 stundu profesionālās pilnveides izglītības programmu.

Bāriņtiesas darbinieki regulāri apmeklē kursus, seminārus un apmācības bāriņtiesas darbiniekiem.

2020.gadā Priekuļu novada bāriņtiesa pieņēmusi 44 lēmumus, no tiem:

8 lēmumi

Par aizgādības tiesību

pārtraukšanu vai nepārtraukšanu

5 lēmumi

Par bērna mantu un aizgādnībā esošo personu mantu

1 lēmums

Par atzinuma sniegšanu

tiesai

2 lēmumi

Par personas atzīšanu par adoptētātāju un bērna nodošanu pirmsadopcijas aprūpē

2 lēmumi

Par aizbildņa atlaišanu

4 lēmumi

Par audžuģimenes statusa piešķiršanu

1 lēmums

Par aizgādības tiesību atjaunošanu

2 lēmumi

Par bērnu ievietošanu audžuģimenē

3 lēmumi

Par prasības sniegšanu tiesā par aizgādības tiesību

atņemšanu

2 lēmumi

par aizgādņa iecelšanu

2 lēmumi

Par bērna aizbildņa

iecelšanu un piemērotību aizbildņa pienākumu

veikšanai

1 lēmums

Par mantojuma aizgādņa atlaišanu

1 lēmums

Par sociālo pabalstu izmaksu

6 lēmumi

Par lietas izbeigšanu

3 vienpersoniskie lēmumi

Par aizgādības tiesību pārtraukšanu

Neviens no bāriņtiesas pieņemtajiem lēmumiem pārskata gadā nav pārsūdzēts tiesā

Par bāriņtiesas darbu nav saņemta neviena sūdzība.

2020.gadā bāriņtiesā ierosinātas 27 jaunas bāriņtiesas lietas.

2020.gada 31.decembrī kopējais bāriņtiesas aktīvo lietu skaits– 58.

2020.gadā bāriņtiesa informējusi Sociālo dienestu, policiju un citas institūcija

par 19 ģimenēm, kurās aug 30 bērni, un kuriem, iespējams, netiek nodrošināta pietiekama aprūpe un ir nepieciešama palīdzība.



**1. AIZGĀDĪBAS TIESĪBU PĀRTRAUKŠANA UN ATŅEMŠANA**

Bāriņtiesa lemj par bērna aizgādības tiesību pārtraukšanu vecākam, ja:

* ir faktiski šķēršļi, kas liedz vecākam iespēju aprūpēt bērnu;
* bērns atrodas veselībai vai dzīvībai bīstamos apstākļos vecāka vainas dēļ (vecāka apzinātas rīcības vai nolaidības dēļ);
* vecāks ļaunprātīgi izmanto savas tiesības vai nenodrošina bērna aprūpi un uzraudzību;
* vecāks ir devis piekrišanu bērna adopcijai, izņemot gadījumu, kad viņš kā laulātais ir devis piekrišanu tam, ka bērnu adoptē otrs laulātais;
* konstatēta vecāka vardarbība pret bērnu vai ir pamatotas aizdomas par vecāka vardarbību pretbērnu.

2020.gadā aizgādības tiesības pārtrauktas 6 personā - 4 tēviem un 2 mātēm. Kopā vecākiem pārtrauktas 6 bērnu aizgādības tiesības.

2020.gadā ierosinātas 4 lietas par aizgādības tiesību iespējamu pārtraukšanu vecākiem, bet pēc sociālā darba ar ģimeni pieņemts lēmums bērnu aizgādības tiesības vecākiem nepārtraukt.

Bāriņtiesa 2020.gadā iesniegusi 3 prasības pieteikumus tiesā par aizgādības tiesību atņemšanu 3 personām - 2 tēviem un 1 mātei.

Bāriņtiesa īpašu uzmanību pievērsusi sadarbībai ar sociālo dienestu par sociālo darbu ar ģimeni, lai saglabātu iespēju bērnam augt savā ģimenē.

Pārskata gadā nav veidojušās lietas par bez pavadības esošu nepilngadīgu trešās valsts valstspiederīgo vai bezvalstnieku.

Bāriņtiesa sadarbojusies ar Tieslietu Ministriju un kompetentajām ārvalstu institūcijām jautājumā par Latvijas valstspiederīgo bērnu atgriešanu un aprūpes nodrošināšanu Latvijā.



**2. BĒRNU ĀRPUSĢIMENES APRŪPE**

Uz 2020.gada 31.decembri ārpusģimenes aprūpe tika nodrošināta 16 bērniem, no tiem:

2 bērni audžuģimenē

14 bērni aizbildnībā

# institūcijās nav neviens bērns

14 bērni atrodas aizbildnībā pie 12 aizbildņiem, no tiem:



5 vecvecāki

4 sievietes

1 vīrietis

3 sievietes

1 vīrietis

12 aizbildņi

3 citas

personas

3sievietes

4 radinieki



Ar bāriņtiesas lēmumu 2020.gadā 2 aizbildņi tika atlaisti no aizbildņa pienākumu pildīšanas sakarā ar bērna pilngadību un aizbildņa maiņu.

Bāriņtiesas darbības teritorijā ir 4 audžuģimenes, kurās ir ievietoti bērni no citām administratīvajām teritorijām.

Bāriņtiesas darbības teritorijā nav nevienas viesģimenes.




**3. AIZGĀDNĪBA**

Bāriņtiesa saskaņā ar tiesas nolēmumu par aizgādnības nodibināšanu ieceļ aizgādni:

* personai ar garīga rakstura vai citiem veselības traucējumiem, kurai rīcībspēju ierobežojusi tiesa;
* personai, kurai tiesa nodibinājusi pagaidu aizgādnību;
* personai, kurai rīcībspēju tiesa ierobežojusi izlaidīgas vai izšķērdīgas dzīves dēļ, kā arī alkohola vai citu apreibinošo vielu pārmērīgas lietošanas dēļ;
* promesošas vai pazudušas personas mantai;
* testamenta izpildīšanai.

2020.gadā pieņemts 1 lēmums par aizgādņa iecelšanu personai ar ierobežotu rīcībspēju, 1 lēmums par rīcībspējas ierobežojuma apjoma noteikšanu.

Bāriņtiesas lietvedībā ir 9 lietas par aizgādnībā esošām personām.



**4. NEPILNGADĪGO MANTAS PĀRRAUDZĪBA**

Bāriņtiesas kompetencē ir lietas par nepilngadīgo mantas pārvaldību, tajā skaitā mantas pārbaudes, atļauju došana bērnu vārdā un interesēs mantu iegūt, pārdot, pieņemt mantojumu, ar to rīkoties u.c., izvērtējot riskus, lai pasargātu bērnu no iespējamiem draudošiem zaudējumiem, pieprasīt un pieņemt aizbildņu sniegtos norēķinus par mantas pārvaldību, veikt norēķinu pārbaudi pēc dokumentiem un dabā.

2020.gadā 1 persona atbrīvota no bērna mantas aizbildņa pienākumu pildīšanas sakarā ar bērnu pilngadību, 1 personai dota atļauja darbībām ar nepilngadīgā mantu, 3 personām atļauts pieņemt bērna vārdā mantojumu.



**5. CITAS BĀRIŅTIESAS KOMPETENCĒ ESOŠAS LIETAS**

2020.gadā bāriņtiesā skatītas šādas lietas un pieņemti lēmumi:

* par sociālo pabalstu izmaksu piešķiršanu personai, kas faktiski audzina bērnu;
* par 2 ģimeņu atzīšanu par adoptētājiem un bērna nodošanu pirmsadopcijas aprūpē:
* pēc tiesas pieprasījuma sniegts 1 atzinums par bērna dzīvesvietas noteikšanu:
* par aizgādņa iecelšanu mantojumam nav pieņemti lēmumi, 1 persona atlaista no mantojuma aizgādņa pienākumu pildīšanas.



* + Bāriņtiesa sniegusi konsultācijas kā Priekuļu novada, tā arī citu novadu iedzīvotājiem bāriņtiesas kompetences jautājumos.
  + Pēc citu institūciju pieprasījuma pārbaudīta informāciju un sniegtas atbildes;
  + Veiktas 89 ikgadējās aizbildnībā, audžuģimenēs, adoptētāju ģimenēs ievietotu bērnu un aizgādnībā esošu personu dzīves apstākļu pārbaudes, kā arī informācijas pārbaudes pēc citu bāriņtiesu un institūciju pieprasījuma.
  + Bāriņtiesa sadarbojusies ar citām bāriņtiesām (Kuldīgas pilsētas, Vecpiebalgas novada, Cēsu novada, Rīgas pilsētas, Jelgavas pilsētas, Ventspils pilsētas, Brocēnu novada, Smiltenes novada; Valmieras pilsētas un Apvienotā BT).
  + Bāriņtiesa iesaistījusies gadījumu risināšanā, organizējusi un piedalījusies starpprofesionāļu sēdēs, piesaistot Sociālo dienestu, izglītības iestādi, psihologu, pašvaldības policiju, probācijas dienestu, krīžu centru.
  + Bāriņtiesas pārstāvis kā prasītājs vai trešā persona piedalījies 8 rajona tiesas sēdēs par bērnu aizgādības tiesībām, dzīvesvietas un saskarsmes tiesību noteikšanu; par personas rīcībspējas ierobežošanu un aizgādnības nodibināšanu.
  + Bāriņtiesas pieņemtie lēmumi un citi dokumenti ievadīti Nepilngadīgo personu atbalsta informācijas sistēmā, Audžuģimeņu informācijas sistēmā.
  + Ikdienas darbības nodrošināšanai bāriņtiesa 2020.gadā sagatavojusi un nosūtījusi **590** dokumentus, kā arī saņēmusi **492** ienākošos dokumentus.
  + Iedzīvotājiem nozīmīga darbības joma ir bāriņtiesas sniegtie pakalpojumi - apliecinājumu izdarīšana un citu uzdevumu pildīšana. Bāriņtiesas apliecinājums juridiskā spēka ziņā pielīdzināms notariālajam apliecinājumam.

2020.gadā iekasētas valsts nodevas **EUR 3313,71** apmērā par 371 veiktajiem notariālajiem apliecinājumiem (darījumiem, nostiprinājuma lūgumiem, atļaujām, pilnvarām, testamentiem).